


Z A P I S N I K
21.  sjednice Vijeća Gradske četvrti Donja Dubrava,
održane 29. ožujka 2023.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Alin Kavur, Petar Atanasoski, Darijen Belec, Antun Bošnjaković, Igor Božić, Mira Božić, Mladen Cetinja, Ivan Forgač, Adriano Friganović, Nikola Horvatić, Tomislav Ivanek, Ankica Penava Pejčinović, Hrvoje Tomić i Ivan Totić.
Nazočni članovi VMO: Ivan Vrgoč – predsjednik VMO Trnava i Anto Ešegović – predsjednik VMO Stari Retkovec 
Nazočni gosti: Marko Mikulek – zapovjednik DVD-a Dubrava, Ivan Bortek – predsjednik DVD-a Dubrava i Helena Hitrec – članica Upravnog odbora DVD-a Dubrava
Nazočni djelatnici Službe za MS, civilnu zaštitu i sigurnost: 
Marija Nakić – voditeljica Područnog odsjeka Donja Dubrava i Snježana Pehar i Silvestar Smrekar - stručni referenti za rad tijela mjesne samouprave. 
Predsjednik utvrđuje da su sjednici nazočni svi članovi Vijeća te ono može pravovaljano odlučivati. Otvara 21. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 20. sjednice. Primjedbi nije bilo te predsjednik nakon provedenog glasovanja utvrđuje da je zapisnik 20. sjednice jednoglasno prihvaćen.
Potom predlaže dopunu dnevnog reda točkama 4. „Prijedlog zaključka o prijedlogu povezivanja naselja Trnava i produžetka Ulice grada Gospića izgradnjom produžetka ulice Baošički put“ i 5. „Prijedlog zaključka o prijedlogu produženja trajanja intervala semafora za pješake na križanju Čulinečke ceste i Ulice platana“, a predložen prijedlog dopune dnevnog reda s materijalima podijeljen je prije početka sjednice.
Pita članove Vijeća imaju li još kakvih prijedloga dopune dnevnog reda. Kako drugih prijedloga za dopunu nije bilo, nakon provedenog glasovanja utvrđuje da su prijedlozi točkama 4. i 5. jednoglasno prihvaćeni, a zatim je, također  jednoglasno  usvojen


D N E V N I   R E D:

1. Izvješće o radu Dobrovoljnog vatrogasnog društva Dubrava za 2022. godinu
- predlagatelj: predsjednik Vijeća
2. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2023.
- predlagatelj: predsjednik Vijeća
3. Prijedlog zaključka o očitovanju o prijedlogu poboljšanja prometne situacije u Osječkoj ulici
- predlagatelj: predsjednik Vijeća
4. Prijedlog zaključka o prijedlogu povezivanja naselja Trnava i produžetka Ulice grada Gospića izgradnjom produžetka ulice Baošički put
- predlagatelj: Ivan Forgač - član Vijeća
5. Prijedlog zaključka o prijedlogu produženja trajanja intervala semafora za pješake na križanju Čulinečke ceste i Ulice platana
- predlagatelj: predsjednik Vijeća
6. Prijedlog zaključka o davanju mišljenja o Prijedlogu Odluke o izradi izmjena i dopuna Generalnoga urbanističkog plana grada Zagreba 
- predlagatelj: predsjednik Vijeća
7. Prijedlog zaključka o prijedlogu postavljanja dva defibrilatora na području Gradske četvrti Donja Dubrava
- predlagatelj: predsjednik Vijeća
8. Donošenje zaključaka o davanju mišljenja po članku 86. Statuta Grada Zagreba na: 
a) Prijedlog zaključka o prijavi Grada Zagreba za članstvo u Vijeću Europske socijalne mreže
b) Prijedlog zaključka o pristupanju Grada Zagreba programu Interkulturalni gradovi (Intercultural Cities)
c) Prijedlog odluke o lokacijama nekretnina za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom
d) Prijedlog provedbenog programa mjera postupanja s materijalom od uklanjanja i građevnim otpadom nastalim u postupku obnove zgrada oštećenih potresom na području Grada Zagreba
e) Prijedlog zaključka o prihvaćanju sklapanja ugovora o dodjeli bespovratnih sredstava u okviru Poziva na dodjelu bespovratnih sredstava Izgradnja, dogradnja, rekonstrukcija i opremanje predškolskih ustanova, prvi Poziv, referentni broj: NPOO.C3.1.R1-I1.01.
9. Pitanja, prijedlozi i obavijesti



Ad 1 - Izvješće o radu Dobrovoljnog vatrogasnog društva Dubrava za 2022. godinu
Marko Mikulek, zapovjednik DVD-a Dubrava, podnosi izvješće o radu i financijsko izvješće DVD-a Dubrava za 2022. godinu.
Predsjednik pita članove Vijeća imaju li prijedloga, sugestija ili pitanja.
A. Penava Pejčinović pita koje je mjesto djelovanja DVD-a.
M. Mikulek odgovara da je to uglavnom područje Donje Dubrave, a prema potrebi i Gornje Dubrave, Maksimira i drugdje. Neki su DVD-i bolje opremljeni, neki slabije i ako je potrebno idu i na druga područja. Popunjavaju i javnu vatrogasnu postrojbu kada se radi o većim požarima.
U daljnjoj diskusiji sudjeluju A. Bošnjaković, M. Božić, I. Totić, H. Tomić, M. Cetinja i A. Kavur.
Predsjednik zahvaljuje M. Mikuleku na podnesenom izvješću.



Ad 2 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2023.
Predsjednik pojašnjava izmjene i napominje da se radi o istom ukupnom iznosu, ali su neki radovi poskupjeli pa se predlaže izmjena pojedinih stavki. Došlo je do povećanja troškova za Slavonsku pa predlaže da se napravi u cijelosti zbog ambulante, ali bi onda I. Štefanovečki zavoj napravili u manjim gabaritima, odnosno do Gračačke, pa se tu umanjuje iznos, a ostatak bi se napravio sljedeće godine. Ove se godine ne bi radilo parkiralište u I. Štefanovečkom zavoju. U samom projektu se ne bi ništa mijenjalo, samo se ne bi sve napravilo ove godine. Porasla je i cijena za I. Jablanički odvojak.
U raspravi sudjeluju H. Tomić, D. Belec, A. Kavur, M. Božić, I. Totić i A. Penava Pejčinović.
I. Totić napušta sjednicu.
Predsjednik nakon provedenog glasovanja o Prijedlogu zaključka o izmjeni Plana komunalnih aktivnosti Gradske četvrti Donja Dubrava utvrđuje da uz 3 glasa „za“ i 11 „suzdržanih“ zaključak nije donesen.

Ad 3 - Prijedlog zaključka o očitovanju o prijedlogu poboljšanja prometne situacije u Osječkoj ulici
Predsjednik otvara raspravu o Prijedlogu zaključka uz napomenu da je prijedloge poboljšanja prometne situacije prethodno razmotrilo Vijeće Mjesnog odbora „30. svibnja 1990.“ i suglasno je s istim.
U raspravi sudjeluju A. Bošnjaković, H. Tomić, N. Horvatić, A. Penava Pejčinović i I. Forgač.
Slijedom iznesenog u raspravi, predsjednik predlaže da se na sljedeću sjednicu pozove g. Gorana Tomića iz nadležnog Gradskog ureda koji je izradio prijedloge postave, obnove i uklanjanja vertikalne i horizontalne signalizacije kako bi Vijeću prezentirao, odnosno obrazložio prijedloge.
S prijedlogom predsjednika Vijeća usuglasilo se 9 članova Vijeća dok su 4 bila protiv, te je utvrđeno da će se o predloženom prometnom rješenju za Osječku ulicu raspravljati na sljedećoj sjednici na koju će biti pozvan g. Goran Tomić.


Ad 4 - Prijedlog zaključka o prijedlogu povezivanja naselja Trnava i produžetka Ulice grada Gospića izgradnjom produžetka ulice Baošički put
Predsjednik daje riječ predlagatelju I. Forgaču i otvara raspravu o Prijedlogu zaključka.
I. Forgač obrazlaže prijedlog.
U raspravi sudjeluju H. Tomić i A. Bošnjaković.
Nakon provedenog glasovanja, predsjednik utvrđuje da je s 11 glasova „za“, 2 „protiv“ i 1 „suzdržanim“ glasom donesen

Z A K L J U Č A K
o prijedlogu povezivanja naselja Trnava i produžetka
Ulice grada Gospića izgradnjom produžetka ulice Baošićki put 

1. Vijeće predlaže da se prilikom izrade glavnog projekta za produžetak Ulice grada Gospića i spajanja s Ulicom kneza Branimira i Ulicom Dragutina Mandla, odnosno spoja na budući podvožnjak kampusa Borongaj zatraži projektiranje produžetka ulice Baošićki put na zapad, sa spojem na podvožnjak u oba smjera. 
2. Budući da je u GUP-u ucrtana cesta koja u smjeru sjever – jug, sa zapadne strane naselja Trnava, povezuje Baošički put, Senjsku ulicu te izvedivo Valunske ploče i Apatinsku ulicu putem Vraničke, predloženi spoj naveden u točki 1. predstavljao bi optimalno rješenje. Bez tog spoja na budući podvožnjak, građani Trnave morali bi obilaziti kroz Vukomerec i Borongaj da bi došli do Ulice kneza Branimira ili od Ulice kneza Branimira do Trnave, što znači da bi Trnava s više od 10.000 stanovnika bila u prometnoj izolaciji.
3. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.
 


Ad 5 - Prijedlog zaključka o prijedlogu produženja trajanja intervala semafora za pješake na križanju Čulinečke ceste i Ulice platana
Predsjednik otvara raspravu o prijedlogu koji je dalo Vijeće Mjesnog odbora Novi Retkovec sukladno pritužbama građana.
U raspravi sudjeluje H. Tomić.
Nakon provedenog glasovanja, predsjednik utvrđuje da je s 11 glasova „za“, 2 „protiv“ i 1 „suzdržanim“ glasom donesen

Z A K L J U Č A K 
o prijedlogu produženja trajanja intervala semafora za pješake 
na križanju Čulinečke ceste i Ulice platana

1. Razmotren je Zaključak Vijeća Mjesnog odbora Novi Retkovec donesen na 21. sjednici, 27. veljače 2023. kojim se, radi poboljšanja sigurnosti pješaka predlaže produženje trajanja intervala semafora za pješake na križanju Čulinečke ceste i Ulice platana. 
1. Vijeće prijedlog smatra opravdanim jer sadašnje kratko trajanje intervala ugrožava siguran prelazak ceste te predlaže nadležnom Gradskom uredu da po obavljenom očevidu utvrdi opravdanost zahtjeva i mogućnost realizacije te Vijeće obavijesti o učinjenom. 
1. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.



Ad 6 - Prijedlog zaključka o davanju mišljenja o Prijedlogu Odluke o izradi izmjena i dopuna Generalnoga urbanističkog plana grada Zagreba 
Predsjednik otvara raspravu o Prijedlogu zaključka. 
Bez rasprave Vijeće jednoglasno donosi

Z A K L J U Č A K
o davanju mišljenja o Prijedlogu Odluke o izradi izmjena i dopuna
Generalnoga urbanističkog plana grada Zagreba

1. Vijeće Gradske četvrti Donja Dubrava razmotrilo je Prijedlog Odluke o izradi izmjena i dopuna Generalnoga urbanističkog plana grada Zagreba te je suglasno s istim.
1. Ovaj će zaključak biti upućen Stručnoj službi Gradske uprave.



Ad 7 - Prijedlog zaključka o prijedlogu postavljanja dva defibrilatora na području Gradske četvrti Donja Dubrava
Predsjednik napominje da je u razgovoru s ravnateljicom Zavoda za hitnu medicinu Majom Grba Bujević upućen da Vijeće može zatražiti postavljanje defibrilatora kao što je to učinjeno već na nekoliko lokacija u gradu, a isto će zatražiti i Vijeće Gornje Dubrave. Otvara raspravu.
U raspravi sudjeluju N. Horvatić i predsjednik.
Nakon provedenog glasovanja, predsjednik utvrđuje da je jednoglasno donesen

Z A K LJ U Č A K
o prijedlogu postavljanja dva defibrilatora
na području Gradske četvrti Donja Dubrava

1. Vijeće predlaže postavljanje dva defibrilatora na području Gradske četvrti Donja Dubrava.
1. Ovaj Zaključak dostavlja se Hrvatskom zavodu za hitnu medicinu na daljnje postupanje.


Ad 8 - Donošenje zaključaka o davanju mišljenja po članku 86. Statuta Grada Zagreba na: 
a) Prijedlog zaključka o prijavi Grada Zagreba za članstvo u Vijeću Europske socijalne mreže
Predsjednik otvara raspravu. Bez rasprave Vijeće s 12 glasova „za“ i 2 „suzdržana“ glasa donosi
Z A K L J U Č A K
o davanju mišljenja o Prijedlogu zaključka o prijavi Grada Zagreba
za članstvo u Vijeću Europske socijalne mreže

1.   Vijeće Gradske četvrti Donja Dubrava razmotrilo je Prijedlog zaključka o prijavi Grada Zagreba za članstvo u Vijeću Europske socijalne mreže te na isti nema primjedbi niti prijedloga.
2.    Ovaj će zaključak biti upućen Stručnoj službi Gradske uprave.


b) Prijedlog zaključka o pristupanju Grada Zagreba programu Interkulturalni gradovi (Intercultural Cities)
Predsjednik otvara raspravu. Bez rasprave Vijeće s 12 glasova „za“ i 2 „suzdržana“ glasa donosi
Z A K L J U Č A K
o davanju mišljenja o Prijedlogu zaključka o pristupanju
Grada Zagreba programu Interkulturalni gradovi (Intercultural Cities)

1.    Vijeće Gradske četvrti Donja Dubrava razmotrilo je Prijedlog zaključka o pristupanju Grada Zagreba programu Interkulturalni gradovi (Intercultural Cities)te na isti nema primjedbi niti prijedloga.
      2.    Ovaj će zaključak biti upućen Stručnoj službi Gradske uprave.


c) Prijedlog odluke o lokacijama nekretnina za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom
Bez rasprave, nakon provedenog glasovanja utvrđuje da uz 5 glasova „za“, 6 glasova „protiv“ i 3 „suzdržana“ glasa Vijeće ne prihvaća Prijedlog odluke te većinom glasova donosi

Z A K L J U Č A K
o davanju mišljenja o Prijedlogu odluke o lokacijama nekretnina za
privremeno skladištenje materijala od uklanjanja i/ili građevnog
otpada nastalog kod obnove zgrada oštećenih potresom

1.   Vijeće Gradske četvrti Donja Dubrava razmotrilo je Prijedlog odluke o lokacijama nekretnina za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom te nije suglasno s istim.
     2.     Ovaj će zaključak biti upućen Stručnoj službi Gradske uprave.

d) Prijedlog provedbenog programa mjera postupanja s materijalom od uklanjanja i građevnim otpadom nastalim u postupku obnove zgrada oštećenih potresom na području Grada Zagreba
Bez rasprave, nakon provedenog glasovanja utvrđuje da uz 5 glasova „za“, 6 glasova „protiv“ i 3 „suzdržana“ glasa Vijeće ne prihvaća Prijedlog provedbenog programa mjera te većinom glasova donosi
Z A K L J U Č A K
o davanju mišljenja o Prijedlogu provedbenog programa mjera postupanja s materijalom od uklanjanja i građevnim otpadom nastalim u postupku obnove zgrada oštećenih potresom na području Grada Zagreba

1.   Vijeće Gradske četvrti Donja Dubrava razmotrilo je Prijedlog provedbenog programa mjera postupanja s materijalom od uklanjanja i građevnim otpadom nastalim u postupku obnove zgrada oštećenih potresom na području Grada Zagreba te nije suglasno s istim.
      2.    Ovaj će zaključak biti upućen Stručnoj službi Gradske uprave.

I. Forgač uz ispriku napušta sjednicu (17,40).


e) Prijedlog zaključka o prihvaćanju sklapanja ugovora o dodjeli bespovratnih sredstava u okviru Poziva na dodjelu bespovratnih sredstava Izgradnja, dogradnja, rekonstrukcija i opremanje predškolskih ustanova, prvi Poziv, referentni broj: NPOO.C3.1.R1-I1.01.
Bez rasprave, nakon provedenog glasovanja utvrđuje da uz 5 glasova „za“, 5 glasova „protiv“ i 3 „suzdržana“ glasa Vijeće ne prihvaća Prijedlog zaključka te većinom glasova donosi

Z A K L J U Č A K
o davanju mišljenja o Prijedlogu zakljuka o prihvaćanju sklapanja ugovora o dodjeli bespovratnih sredstava u okviru Poziva na dodjelu bespovratnih sredstava Izgradnja, dogradnja, rekonstrukcija i opremanje predškolskih ustanova, prvi Poziv, referentni broj: NPOO.C3.1.R1.-I1.01

1.   Vijeće Gradske četvrti Donja Dubrava razmotrilo je Prijedlog zaključka o prijavi Grada Zagreba za članstvo u Vijeću Europske socijalne mreže te nije suglasno s istim.
      2.   Ovaj će zaključak biti upućen Stručnoj službi Gradske uprave.



Ad 11 - Pitanja, prijedlozi i obavijesti
Predsjednik daje članovim Vijeća obavijesti o zaprimljenim očitovanjima na zaključke prethodnih sjednica i vijećnička pitanja te ih informira o održavanju tribine u petak u Narodnom sveučilištu.
M. Božić izražava nezadovoljstvo odgovorom na njeno vijećničko pitanje vezano uz izgradnju zamjenskog objekta Dječjeg vrtića I.B.Mažuranić. Traži da se ponovno uputi pitanje kako će se mijenjati projekt, odnosno što se mijenja i zašto će se mijenjati projekt.
H. Tomić postavlja pitanje za Vodoopskrbu i odvodnju: koliko kubika vode godišnje ViO isporuči u vodovodnu mrežu, koliko vode izađe iz vodovodne mreže što je naplaćeno, koliko km vodovodne mreže ima Zagreb i koliko je mlađe od 20 godina. 
Budući da više nije bilo pitanja i prijedloga, predsjednik zaključuje sjednicu u 18,05 sati. 





KLASA: 024-08/23-002/109				
URBROJ: 251-13-11-4/005-23-9
Zagreb, 29. ožujka 2023.


Zapisnik sastavila:
[bookmark: _GoBack]Snježana Pehar, v.r.

Predsjednik
Vijeća Gradske četvrti
  Donja Dubrava
                                                                                                  Trpimir Majcan, prof., v.r.

